杨万里
闻一二故人相继而逝，感叹书怀
故人昔同朝，与游每甚欢。
岂缘势利合，相得文字间。
有顷各补外，不见今六年。
我来荆溪上，敲榜索租钱。
故人复双入，飞上青云端。
我虽世味澹，羡心能恝然。
忽傅故人去，得书墨未乾。
又傅故人亡，惊悼摧肺肝。
鼎贵良独佳，安贫未遽贤。
向以我易彼，安知不作难。
今以彼易我，试问谁当悭。
如何捐此躯，必要慱好官。
顾谓妻与子，官满当归田。
我贱汝勿羞，我贫汝勿叹。
从汝丐我身，百年庶团栾。
妻子笑答我，修短未易言。
富贵必速殒，郭令当夭残。
贫贱杲永筭，颜子寿必延。
我复答渠道，薄命我自怜。
我福肯如郭，我德敢望颜。
造物本啬与，我乃多取旃。
借令彼不怒，退省我独安。
汝言自有理，我意不可还。